

Kuvendi Komunal

Shërbimi për Punë të Kuvendit

Komiteti për Politik dhe Financa

01 Nr.\_\_\_\_\_\_\_\_\_\_\_\_\_/18

Klinë,16.7.2018

 EKSTRAKT-PROCESVERBAL

Nga Seanca e IV -KPF-së, mbajtur, më 16.7/18, në or:10:05, në Sallën e KK-së.

 Rendi i ditës:

1. Arsyetimi i mungesave,

2. Shqyrtimi dhe miratimi i procesverbalit të seancës së kaluar,

3. Shqyrtimi i Raportit të Auditorëve të Brendshëm për vitin 2017, referon Ekzekutivi i Komunës,

4. Shqyrtimi i Raportit të menaxhimit financiar të Komunës për gjashtëmujorin e –I-rë të vitit 2018,referon drejtoria e FEZH,

5. Shqyrtimi i procesverbalit të Takimit me qytetarë,të dt.26.6/18, referon Ekzekutivi i Komunës,

6. Të ndryshme

Seancën e hapi kryesuesi i cili përshëndeti te pranishmit: anëtarët e KPF-s. OJQ- “koha” dhe përfaqësuesin e OSBE-se.

**Kryesuesi**, tha se kemi dy mungesa, Violeta Zefi dhe Avni Gashi.

Shqyrtimi i rendit të ditës është: Pika 6 hynë shqyrtimi i 4 kërkesave, miratohet rendi i ditës.

**Aziz Desku,** tha se duhet të bëj një propozim për transfer të mjeteve, sinjalizimin e rrugëve dhe një vendim tjetër qe ka te beje me fshatin Qabiq, për dy projekte që i kanë, ata kërkojnë të shkohet me një projekt dhe atë- ndërtimi i rrugës.

-**Enver Berisha**, a mund të kemi një informacion shtesë, se kush është donatori dhe sa kushton? Te sinjalizimi i rrugëve është mire të përfundojnë dhe se jam në dakod me rendin e ditës

Me 5 vota pro u be plotësimi i rendit të ditës.

1. **Aprovimi i mungesave**,

**K**ryesuesi thotë se kam dy njoftime pë mungesa, për Violeten dhe Avniun.

1. **Shqyrtimi i procesverbalit të seancës së kaluar**

 Me 5 vota pro miratohet procesverbali i seancës se kaluar.

1. **Shqyrtimi i Raportit te Auditimit të Përgjithshëm për vitin 2017**

Referon **Aziz Desku**: “Materialin e keni marrë dhe ka të gjetura në menaxhimin financiar dhe kontrollimin. Ka 16 te gjetura në këtë raport.

Ekzekutivi i Komunës duhet të ketë parasysh.

-Objektet për tatimin në prone, ato duhet të klasifikohen sipas materialit ndërtimor;

-Të mosrespektimi i konkursit, si është rasti ne Jagodë dhe Zllakuqan fjala është për shkollat;

- Mungesa e arsyeve në Drejtorinë e Kulturës se si janë shpenzuar ato;

- Vlerësimi i ofertave të prokurimit publik ka dy raste të shpenzimet: të mos ketë shume shpenzime për procedurat përmbarimore, mos respektimi i menaxhimit të kontratave;

 - Niveli i ulët i Njësisë së Auditimit të Brendshëm;

 - Dobësitë në kontrollet e brendshme menaxheriale;

 - Shpenzimet në kode joadekuate për shpenzime kapitale.

**Kryesuesi Gashi,** tha senëse ka dikush pyetje ?

**Tune Dedaj**, tha se një vend s’po pajtohem tek Zyra komunale e tatimit në pronë. “Ne e dimë se ato kategorizohen në baze të vendit dhe objektit, për të tjerat pajtohem.

**Kryesuesi Gashi**, tha se besoj se janë bazuar në ligje, mendoj se duhet dalluar objektet që banohen dhe nuk banohen. “Komiteti i auditimit është themeluar ne mandatin e kaluar dhe ne po e funksionalizojmë”, tha Kryesuesi.

**Tunë Dedaj**, ndoshta u keqkuptova sepse objektet banesore të pabanuara të mos tatimohen.

**Enver Berisha**, jam i vetëdijshëm se arsyet e administratës komunale nuk munden me qene perfekt, te këto rekomandime disa janë të pasakta; e para me e pyet Auditorin e Brendshëm, del një diskrepancë e madhe, vitin e kaluar kemi formuar një komitet të auditimit dhe atyre iu duhen disa muaj që ata me i filluar procedurat. Jam i bindur se ata kanë arsyetuar veten por mundeni me i marre procesverbalet e takimeve që i kane mbajtur.

Te ofertat, vërtet befasohem se viti 2016 i njëjti shef ka pasur të njëjtin vlerësim, vet-klasifikimi i këtij raporti pa analiza, në 4 vitet e qeveris se kaluar. Nuk e kam krejt informatën e saktë te vlerësimi i automjeteve. E kemi formua komisionin edhe për objektet.

Ky vlerësim mund të jetë edhe si rezultat i neglizhencës së punëtorëve të administratës, tek regjistrimi i pasurisë”, pohoi anëtari Berisha.

**Kryesuesi** theksoi senëse nuk është ndare pasuria ajo del si e gjetur, nëse i referohemi faqes 23, Komuna gjate vitit 2017 kishte bërë përmirësime.

 “Njësia e audtimit është organ i pavarur”.

**Kush është për? Me 5 vota miratohet Rekomandimi që Raporti i auditimit të përgjithshëm të bartët për seancën e Kuvendit.**

1. **Shqyrtimi i Raporti financiar të komunës për gjashtëmujorin e I-re 2018 (ref. Drejtoria e FEZH**)

Referon **Aziz Desku**: “Një krahasim që e kemi bërë te menaxhimi i të hyrave del se të hyrat vetanake kemi realizuar 50%.

Shpenzimet janë realizuar rreth 40 % në krahasim me shpenzimet e planifikuara me buxhetin e vitit 2018, te pagat 50% , mallra dhe shërbime janë realizuar 40%, te shpenzimet komunale janë shpenzuar 41%, shpenzime kapitale 24%”, shoti drejtori Desku.

Po ashtu, në përfundim te fjalës se tij Desku kërkon të behet kufizimi i shpenzimeve aty ku ka tejkalime.

**Kryesuesi**, hap debat rreth raportit.

**Aziz Desku**, i përgjigjet pyetjes lidhur me shpenzimet: “Anëtarësia në Odën e Mjekeve të Kosovës dhe atë të Infermiereve të Kosovës, mjetet u ndalen të punësuarve nga pagat e tyre në formë të anëtarësisë dhe nuk paguhen nga Buxheti i Komunës ngjashëm si anëtarësia e Sindikatës.

Sa i përket shpenzimeve të telefonisë fikse që janë ma të mëdha në këtë vit se në vitin e kaluar është për faktin së një pjesë e faturave që nuk janë paguar vitin e kaluar janë bartë në këtë vit dhe është bërë pagesa e tyre”, sqaroi drejtori Desku.

**Kryesuesi** tha se ne i kemi kategoritë e ndalesave në të ardhura, ne s’po mundemi me i paguar anëtarët e komiteteve dhe po na dalin edhe këto kërkesa.

**Tun Dedaj**, tha se unë pajtohem me diskutim tënd kryesues për shërbime fikse të gjendet se cilat zyre i kane keqpërdorur thirrjet, nëse brenda mund te arsyetohen ato jashtë jo.

**Enver Berisha,** tha se po e lëmë me biseduar prapë, sepse po na presin të tjerët për takim në këtë sallë.

Kush është për rekomandim ne asamble ?

**Me 5 vota pro miratohet proces-verbali i takimit me qytetare.**

1. **Shqyrtimi i kërkesave të arritura për Komitetin për Politikë dhe Financa.**

 I kemi 4 kërkesa, 2 janë për bartjen e nxënësve.

1. Ajo është në lagjen Shtaricë për në Ujmirë

2. Fshati Qupeve e Lartë për në Volljak.

3. Kërkesa për Minierën e Boksitit për t’i ndihmuar si Kuvend për të kaluar nga N.Sh. në Ndërmarrje publike?

Ne mundemi me propozuar që Kryetari të merret me këtë çështje .

4. Kërkesa për ndryshimin e Rregullores për taksa, nga anëtari i Kuvendit Valmir Bacaj.

KPF-rekomandon që kërkesa të shkojë në Kuvend.

**Kryesuesi**, preferoi që kjo të shkojë në K**uvend për shqyrtim kush është për ?**

**Me 5 vota miratohet propozimi që të shkojë në Kuvend, që do të mbahet me 31 korrik për shqyrtim dhe miratim.**

 **Kryesuesi përfundon sean**cën e Komitetit për Politike dhe Financa.

Procesmbajtësi, Kryesuesi i KPF-së,

Zenun Zeqa Fadil Gashi